রাষ্ট্রপতি আরও বলেন, দুর্নীতি সমাজের এক অভিশাপ। জনসংখ্যার একটা ক্ষুদ্র অংশের অনিয়ম ও দুর্নীতির কারণে সংখ্যাগরিষ্ঠ জনগণ বিড়ম্বনার সম্মুখীন হবে এটা হতে পারে না। মুক্তিযুদ্ধের চেতনা বাস্তবায়নসহ সাধারণ মানুষের আশা-আকাঙ্খা পূরণে সমাজের প্রতিটি স্তর থেকে দুর্নীতি দূর করতে হবে। দুর্নীতিকে মনে প্রাণে ঘৃণা করতে হবে উল্লেখ করেন তিনি বলেন, এজন্যে শিক্ষার্থীদের এগিয়ে আসতে হবে। কারণ তারাই একবিংশ শতাব্দীর প্রতিনিধিত্ব করছে।